শালডিহা কলেজ
শালডিহা কলেজ হল পশ্চিমবঙ্গের বাঁকুড়া জেলার শালডিহা শহরে অবস্থিত একটি সাধারণ ডিগ্রি কলেজ। ১৯৬৬ সালে প্রতিষ্ঠিত এই কলেজটি বর্তমানে বাঁকুড়া বিশ্ববিদ্যালয় কর্তৃক অনুমোদিত। এই কলেজে কলা, বাণিজ্য ও বিজ্ঞান বিভাগে সাম্মানিক ও সাধারণ পাঠক্রম চালু রয়েছে। শালডিহা কলেজের বিভাগগুলি হল: বিজ্ঞান রসায়ন, পদার্থবিদ্যা, গণিত ও প্রাণিবিদ্যা (সাম্মানিক) এবং উদ্ভিদবিদ্যা ও শারীরবৃত্ত বিজ্ঞান (সাধারণ)। কলা ও বাণিজ্য বাংলা, ইংরেজি, সংস্কৃত, ইতিহাস, রাষ্ট্রবিজ্ঞান, অর্থনীতি ও সাঁওতালি (সাধারণ) এবং বাণিজ্য। শালডিহা কলেজ বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। ২০১২ সালে ন্যাশানাল অ্যাসেসমেন্ট ও অ্যাক্রেডিটেশন কাউন্সিল (ন্যাক) এই কলেজকে খ+ গ্রেড দিয়েছে।